

LATVIJAS REPUBLIKA

SALACGRĪVAS NOVADA DOME

**SALACGRĪVAS VIDUSSKOLA**

Reģ.Nr.9000124533, Pērnavas ielā 31, Salacgrīvā, Salacgrīvas novadā, LV – 4033;

tālrunis: 64023061; fakss: 64023062; *e*-pasts: skola@salacgrivasvsk.lv

Salacgrīvā

2016.gada 15.septembrī

Nr.1-4/1

**NOLIKUMS**

**Konkursam “Salacgrīvas vidusskolas logo izstrāde”**

1. **Konkursa organizētājs:** Salacgrīvas vidusskola.
2. **Konkursa mērķis:** izvēlēties izteiksmīgāko un piemērotāko Salacgrīvas vidusskolas logo, kurš tiks izmantots poligrāfiskajos izdevumos, pasākumu vizuālajā noformējumā, uz veidlapām, atzinībās, diplomos, vizītkartēs, reprezentācijas materiālos, suvenīros u.tml.
3. **Konkursa darbu iesniegšana:**
	1. konkursa darbi papīra formā jāiesniedz Salacgrīvas vidusskolas direktores vietniecei Santai Čiževskai vai elektroniski sūtot uz e-pasta adresi santa.cizevska@salacgrivasvsk.lv;
	2. konkursa darbu iesniegšana notiek no **2016.gada 19.septembra** līdz **2016.gada 10.oktobrim**;
	3. konkursa darbi, kas iesniegti pēc noteiktā termiņa, netiks izskatīti.
4. **Konkursa dalībnieki:**
	1. konkursa dalībnieku skaits un vecums ir neierobežots;
	2. vienam dalībniekam atļauts iesniegt vairākus logo variantus, taču katrs piedāvājums jānoformē un jāiesniedz atsevišķi, šai nolikumā noteiktā kārtībā;
	3. konkursa dalībnieks iesniedz **savu autordarbu**. Konkursa dalībnieks ir atbildīgs par to, ka viņam pieder logo zīmes ideja, un tas nav svešs autordarbs;
	4. konkursa dalībnieks, iesniedzot logo skici, apņemas ievērot visus konkursa nolikumā minētos nosacījumus.
5. **Darbu iesniegšanas kārtība:**
	1. skolas logo skice iesniedzama kopā ar informāciju par darba autoru (norādot vārdu, uzvārdu, klasi (ja darba iesniedzējs mācās Salacgrīvas vidusskolā) un tālruņa numuru);
	2. konkursam iesniegtos darbus atpakaļ neizsniedz.
6. **Informācija par prasībām logo izstrādē:**
	1. formā – vienkāršs, vienlaikus uzmanību piesaistošs, savdabīgs, pievilcīgs, viegli uztverams logo, kas raksturo Salacgrīvas vidusskolu;
	2. vēlams iekļaut simbolus, kurus var asociēt ar Salacgrīvas vidusskolu;
	3. logotipa vizuālajā koptēlā vēlams iekļaut iestādes nosaukumu “Salacgrīvas vidusskola” vai saīsinājumu “SV”;
	4. darbi iesniedzami kvalitatīvā A4 formātā, datorgrafikas darbi iesniedzami izdrukas veidā (A4 lapa), digitālā formātā (CD diskā) vai sūtot uz norādīto e-pastu jpg. formātā;
	5. darbam jāpievieno īss paskaidrojošs apraksts ar logotipa idejas paskaidrojumu.
7. **Konkursa darbu vērtēšanas kārtība:**
	1. konkursa darbus **2016.gada 12.oktobrī** izvērtēs Salacgrīvas vidusskolas vērtēšanas komisija, kuras sastāvā ir Salacgrīvas vidusskolas skolotāju un Salacgrīvas vidusskolas Skolēnu padomes pārstāvji;
	2. rezultāti tiks paziņoti Salacgrīvas vidusskolas mājas lapā;
	3. konkursa uzvarētājs tiks informēts personīgi.
8. **Logotipa vērtējuma kritēriji:**
	1. logo vizuālā pievilcība un uztveramība;
	2. atbilstība un saistība ar Salacgrīvas vidusskolu;
	3. logo vizuālais noformējums, krāsu salikums;
	4. daudzveidība logo izmantošanā (iespieddarbos, suvenīros, digitālajā formātā utt.).
9. **Balvas:** saskaņā ar vērtēšanas komisijas lēmumu, trīs radošāko darbu autori saņems pārsteiguma balvas.

Direktore S.Šlekone